Perl DBI

Perl DBI (DataBase Interface) er det mest brukte grensesnittet mot databaser for programmeringsspråket Perl. I samarbeid med flere andre, skrev Tim Bunce spesifikasjonen på grensesnittet i 1994, og DBI blir i dag vedlikeholdt over Internett som en CPAN-modul i tråd med åpen kildekode-modellen. DBD-er (DataBase Driver) fungerer som et abstraksjonslag som gjør det mulig for programmererne å benytte nesten plattform-uavhengig SQL-kode i sin programvare.

DBI- og DBD-modulene gjør det mulig for Perl-utviklere å kommunisere mot mange forskjellige databaser på markedet på samme måte. Hver database som støttes har en egen DBD-driver, på samme måte som forskjellig maskinvare fra forskjellige leverandører kan brukes på tvers av de ulike plattformene. DBD-driverne kan lastes ned gratis fra Internett, og eksisterer i dag for de fleste databasesystemer, også for proprietære systemer som f.eks. Oracle, Microsoft SQL Server, IBM DB2 osv.
 Eksterne lenker 


Kategori:Fri programvare
DBI
Kategori:Databaser
Kategori:Grensesnitt for programvare